joelniklaus/EU_Wikipedias huggingface dataset:
Ντάμιαν Κούλιγκ

Ο Ντάμιαν Κούλιγκ (Damian Kulig, γενν. 23 Ιουνίου 1987) είναι Πολωνός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για την Τβάρντε Πιερνίκι Τόρουν.

Σταδιοδρομία σε συλλόγους 
Στις 22 Μαρτίου 2012, ο Κουλιγκ αποχώρησε από την Μπάσκετ Πόζναν, για να υπογράψει με την Τούρουβ Ζγκοζέλετς μέχρι το τέλος της σεζόν 2011-12. Το Μάιο του 2012, ο σύλλογος επέκτεινε το συμβόλαιο του για ακόμη μία σεζόν. 

Κατά τη σεζόν 2014-15, ο Κούλιγκ έπαιξε στην Ευρωλίγκα για πρώτη φορά στη σταδιοδρομία του. Σε 10 αγώνες, ηγήθηκε της ομάδας του σε πόντους (15,2), έχοντας επίσης 5,5 ριμπάουντ και 1,5 ασίστ ανά αγώνα. Ωστόσο, η Τούρουβ Ζγκοζέλετς αποκλείστηκε στην πρώτη φάση της διοργάνωσης, αφού τερμάτισε τελευταία στον Γ Όμιλο με ρεκόρ 1-9. Στις 29 Απριλίου 2015, ο Κούλιγκ κέρδισε το βραβείο του Πολυτιμότερου Πάικτη του Πρωταθλήματος Πολωνίας. Η Τούρουβ Ζγκοζέλετς τελείωσε τη σεζόν στη 2η θέση του Πρωταθλήματος, αφού έχασε με 4-2 στη σειρά των τελικών από τη Ζιελόνα Γκούρα. 

Στις 11 Ιουνίου 2015 υπέγραψε συμβόλαιο με την τουρκική Τράμπζονσπορ. 

Στις 8 Ιουλίου 2016, υπέγραψε με την Μπάνβιτ. 

Το καλοκαίρι του 2019, εντάχθηκε στην πολωνική Τβάρντε Πιερνίκι Τόρουν.

Διεθνής σταδιοδρομία 
Ο Κούλιγκ εκπροσώπησε την Πολωνία στο Ευρωμπάσκετ του 2015. Σε 6 αγώνες στη διοργάνωση, είχε κατά μέσο όρο 6,7 πόντους και 5,7 ριμπάουντ, με ποσοστό 45,2% από σουτ εντός πεδιάς. 

Ήταν μέλος της Εθνικής Πολωνίας που συμμετείχε στο Παγκόσμιο Κύπελλο του 2019 στην Κίνα.

Διακρίσεις

Συλλογικές 

 Πρωτάθλημα Πολωνίας (1): 2013-14

Ατομικές 

 Πολυτιμότερος Παίκτης PLK: 2015 
 Κορυφαία Ομάδα PLK: 2015 
 Πιο Βελτιωμένος Παίκτης PLK: 2012

Παραπομπές

Εξωτερικοί σύνδεσμοι 
 Ντάμιαν Κούλιγκ στο eurobasket.com 
 Ντάμιαν Κούλιγκ στο euroleague.net 
 Ντάμιαν Κούλιγκ στο fiba.com

Πολωνοί καλαθοσφαιριστές
Πάουερ φόργουορντ
Σέντερ
Καλαθοσφαιριστές Εθνικής Πολωνίας
Καλαθοσφαιριστές Ευρωμπάσκετ 2015
Καλαθοσφαιριστές Παγκοσμίου Κυπέλλου 2019
Καλαθοσφαιριστές Στάρογκαρντ Γκντάνσκι
Καλαθοσφαιριστές πολωνικών συλλόγων
Καλαθοσφαιριστές Τούρουφ Ζγκοζέλετς
Καλαθοσφαιριστές Τράμπζονσπορ ΜΚ
Καλαθοσφαιριστές τουρκικών συλλόγων
Καλαθοσφαιριστές Μπαντιρμά Μ.Ι.Κ.
Καλαθοσφαιριστές Τβάρντε Πιερνίκι Τόρουν
Καλαθοσφαιριστές ΠΜΓ Μπάσκετ Πόζναν
Καλαθοσφαιριστές Σταλ Όστρουφ Βιελκοπόλσκι
Σταρ Τρεκ: Η Σειρά Κινουμένων Σχεδίων

Σταρ Τρεκ: Η Σειρά Κινουμένων Σχεδίων (αγγλικά:Star Trek: The Animated Series ) είναι μια αμερικανική τηλεοπτική σειρά κινουμένων σχεδίων, είδους επιστημονικής φαντασίας που δημιουργήθηκε από τον Τζιν Ροντένμπερρι. Αρχικά προβλήθηκε από τις 8 Σεπτεμβρίου 1973 έως τις 12 Οκτωβρίου 1974 στο NBC και αποτελείται απο 22 επεισόδια και χωρίζεται σε δύο κύκλους. Είναι η δεύτερη σειρά στο franchise του Star Trek καθώς και η πρώτη συνέχεια της Αρχικής Σειράς. Διαδραματίζεται στον 23ο αιώνα, όπου η Γη ανήκει σε μια Ομοσπονδία Πλανητών, και ακολουθεί τις περιπέτειες ενός αστρόπλοιου, του USS Enterprise, στην εξερεύνηση του Γαλαξία.

Μετά τον τερματισμό της Αρχικής σειράς το 1969, η σειρά κατέληξε να γίνει δημοφιλής στο syndication και δημιούργησε σημαντικό ενθουσιασμό από φαν. Αυτό οδήγησε στην απόφαση του Τζιν Ροντένμπερρι να συνεχίσει την ιστορία σε μορφή κινουμένων σχεδίων. Οι περισσότεροι απο τους πρωταγωνιστές της αρχικής σειράς επέστρεψαν για να δανείσουν τις φωνές τους στους χαρακτήρες που είχαν υποδυθεί στην Αρχική Σειρά. Οι σεναριογράφοι Ντείβιντ Γκέρολντ και Ντ. Κ. Φοντάνα χαρακτήρισαν την συγκεκριμένη σειρά ως τον τέταρτο κύκλο της αρχικής σειράς. Οι περιπέτειες των χαρακτήρων συνεχίστηκαν σε κινηματογραφική μορφή, με πρώτη το Star Trek: Η ταινία του 1979.

Η συγκεκριμένη σειρά έλαβε κυρίως θετικά σχόλια, και κέρδισε ένα βραβείο Emmy, και είναι η πρώτη τηλεοπτική σειρά Σταρ Τρεκ που κέρδισε βραβείο Emmy.

Παραπομπές

Εξωτερικοί Σύνδεσμοι
 
 Star Trek: The Animated Series στο CBS
 

Αμερικανικές τηλεοπτικές σειρές
Τηλεοπτικές σειρές επιστημονικής φαντασίας
Τηλεοπτικές σειρές κινουμένων σχεδίων
Τηλεοπτικές σειρές επιστημονικής φαντασίας κινουμένων σχεδίων
Τηλεοπτικές σειρές του NBC
Σταρ Τρεκ
Ράντοβαν Βίσκοβιτς

Ο Ράντοβαν Βίσκοβιτς (σερβικά, βοσνιακά: Радован Вишковић, γεννημένος την 1η Φεβρουαρίου 1964) είναι Σερβοβόσνιος πολιτικός, Πρωθυπουργός της Σερβικής Δημοκρατίας της Βοσνίας και Αντιπρόεδρος και μέλος του Σερβικού πολιτικού κόμματος Συμμαχία των Ανεξάρτητων Σοσιαλδημοκρατών (ΣΑΣΔ).

Πολιτική Καριέρα 
Την περίοδο 2014-2018 υπήρξε πρόεδρος της κοινοβουλευτικής ομάδας του ΣΑΣΔ στην Εθνοσυνέλευση. Στις 2 Νοεμβρίου 2018 ο πρόεδρος του ΣΑΣΔ και πρώην Πρόεδρος της Σερβικής Δημοκρατίας της Βοσνίας, Μίλοραντ Ντόντικ, ανακοίνωσε ότι επέλεξε τον Βίσκοβιτς για να αντικαταστήσει τη Ζέλικα Τσβιγιάνοβιτς στην πρωθυπουργία της χώρας, καθώς η τελευταία είχε εκλεγεί Πρόεδρος της Σερβικής Δημοκρατίας της Βοσνίας. Η επιλογή του Βίσκοβιτς για την πρωθυπουργία της Σερβικής Δημοκρατίας της Βοσνίας επικυρώθηκε στις 12 Νοεμβρίου 2018 από την Εκτελεστική Επιτροπή του κόμματος "Συμμαχία των Ανεξάρτητων Σοσιαλδημοκρατών".

Σπουδές 
Ο Ράντοβαν Βίσκοβιτς αποφοίτησε το 1990 από το τμήμα Συγκοινωνιολογίας του Πανεπιστημίου του Σαράγεβο. Το 2015 ανακηρύχθηκε διδάκτορας του τμήματος Συγκοινωνιολογίας του Πανεπιστημίου του Ανατολικού Σαράγεβο, στο Ντόμποι.

Παραπομπές

Εξωτερικοί σύνδεσμοι
 

Σερβοβόσνιοι πολιτικοί
Πρωθυπουργοί
Ραβδούχα Χανίων

Η Ραβδούχα είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Στο χωριό βρίσκεται ο ιερός ναός Αγίας Μαρίνας. Σύμφωνα με την απογραφή του 2011, το χωριό έχει πληθυσμό 107 κατοίκων.

Κοινότητα Ραβδούχας 
Εκτός από την έδρα της, η Κοινότητα Ραβδούχας περιλαμβάνει και τον οικισμό Παραλία. Η απογραφή του 2011 αναφέρει:

 Παραλία, η (13)
 Ραβδούχα, η (107)

Συνολικά η κοινότητα έχει 120 κατοίκους.

Η Κοινότητα εκπροσωπείται από τον Πρόεδρο κ. Νικόλαο Κατζάκη.

Κοινοτάρχες Ραβδούχας 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ραβδούχας.

Παραπομπές 

Δήμος Πλατανιά
Χωριά του νομού Χανίων
Μαρία Θηρεσία της Αυστρίας (1816-1867)

Η Μαρία Θηρεσία, (γερμ. Maria Theresia, 31 Ιουλίου 1816 - 8 Αυγούστου 1867) από τον Οίκο των Αψβούργων-Λωρραίνης ήταν κόρη του αρχιδούκα της Αυστρίας & δούκα του Τέσσεν και με τον γάμο της έγινε βασίλισσα των Δύο Σικελιών.

Βιογραφία
Η Μαρία Θηρεσία Ισαβέλλα ήταν η πρώτη κόρη του Καρόλου, αρχιδούκα της Αυστρίας & δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.

Οικογένεια
Παντρεύτηκε το 1837 τον Φερδινάνδο Β΄ των Δύο Σικελιών και είχε τέκνα:
 Λουδοβίκος 1838-1886, Κόμης του Τράνι.
Αλβέρτος 1839-1844.
 Αλφόνσος 1841-1934, κόμης της Καζέρτα. 
Μαρία Αννουντσιάτα 1843-1871, παντρεύτηκε τον Κάρολο Λουδοβίκο, Αρχιδούκα της Αυστρίας.
 Μαρία Ιμμακουλάτα 1844-1899, παντρεύτηκε τον Κάρολο Σαλβαδόρ της Τοσκάνης.
 Γαϊτανός 1846-1871, κόμης του Τζιρτζέντι (Ακράγαντα).
Ιωσήφ 1848-1851.
 Μαρία Πία 1849-1882, παντρεύτηκε τον Ροβέρτο της Πάρμας.
Βικέντιος 1851-1854.
 Πασχάλης 1852-1904, κόμης του Μπάρι.
 Μαρία Λουίζα 1855-1874, παντρεύτηκε τον Ερρίκο, Κόμη του Μπάρντι.
 Ιανουάριος 1857-1867.

Πηγές
 Marek, Miroslav. "A listing of descendants of Archduke Charles, Duke of Teschen". Genealogy.EU.

Παραπομπές 

Οίκος των Αψβούργων-Λωρραίνης
Πριγκίπισσες της Αυστρίας
Βασίλισσες των Δύο Σικελιών
Ελπίδιος Βραχάμιος (επαναστάτης)

Ο Ελπίδιος Βραχάμιος (Ἐλπίδιος Βραχάμιος) ήταν βυζαντινός επαναστάτης που εξεργέθηκε ενάντια στον αυτοκράτορα Μιχαήλ Δ΄ στην Αντιόχεια το 1034.

Ο πατρίκιος Ελπίδιος ήταν μάλλον έμπιστος του Κωνσταντίνου Δαλασσηνού, ο οποίος είχε διοριστεί δουξ της Αντιόχειας από τον αυτοκράτορα Βασιλειος Β΄ και πιθανότατα είχε υπηρετήσει υπό τις εντολές του εκείνη την εποχή. Την άνοιξη του 1034 ο Ελπίδιος, που ανήκε σε μια από τις πλουσιότερες οικογένειες της πόλης, προκάλεσε εξέγερση στην Αντιόχεια, όπου αντιτάχθηκε στη οικονιμική πολιτική της κυβέρνησης με επικεφαλής τον Ιωάννη Ορφανότροφο και σκότωσε τον αυτοκρατορικό απεσταλμένο για την συλλογή φόρων.

Ο αυτοκράτορας έστειλε τότε ενάντια των επαναστατών τους αδελφούς του Νικήτα και Κωνσταντίνο οι οποίοι συνέτριψαν ​​την εξέγερση. Ο Ελπίδιος και άλλοι δέκα άλλοι πλούσιοι της Αντιόχειας συνελήφθησαν και στάλθηκαν στην Κωνσταντινούπολη, όπου κρατήθηκαν για αρκετά χρόνια.

Πηγές 
 Johannes Skylitzes, Michael IV 4
 Jean-Claude Cheynet: Pouvoir et contestations à Byzance (963–1210) (= Publications de la Sorbonne. Série Byzantina Sorbonensia. Bd. 9). Reimpression. Publications de la Sorbonne Centre de Recherches d'Histoire et de Civilisation Byzantines, Paris 1996, , S. 45 Nr. 37.
 Elpidios Brachamios in der Prosopography of the Byzantine World

Βυζαντινοί του 11ου αιώνα
Βυζαντινοί Πατρίκιοι
Βυζαντινοί επαναστάτες
Βυζαντινοί αρμενικής καταγωγής
Εθνικό Κογκρέσο του Παλάου

Το Εθνικό Κογκρέσο του Παλάου (Olbiil era Kelulau) είναι το Απαρτίζεται από 2 σώματα: τη Γερουσία, με 13 εκλεγμένα μέλη, και τη Βουλή των Αντιπροσώπων με 16 μέλη, ένα για καθεμία πολιτεία του Παλάου. Όλοι οι βουλευτές και οι γερουσιαστές υπηρετούν τετραετείς θητείες. Η κάθε πολιτεία εκλέγει επίσης τον κυβερνήτη της και τη δική της Βουλή. Το συμβούλιο των φυλάρχων συμβουλεύει τον πρόεδρο σε παραδοσιακά ζητήματα νομοθεσίας και εθίμων. Απαρτίζεται από τους ανώτατους παραδοσιακούς αρχηγούς καθεμίας πολιτείας.  Η έδρα τόσο της Βουλής όσο και της Γερουσίας βρίσκεται στην πρωτεύουσα Νγκερουλμούντ.

Παραπομπές

Κογκρεσο
Ελένη Αρτυματά

Η Ελένη Αρτυματά (γεν. 16 Μαΐου 1986 στο Παραλίμνι) είναι αθλήτρια του στίβου. Δραστηριοποιείται σε διεθνείς διοργανώσεις για την Κύπρο και έχει συμμετάσχει στους Αγώνες Μικρών Κρατών της Ευρώπης αλλά και σε Μεσογειακούς Αγώνες.

Παραπομπές 

Αθλητές του στίβου στους Μεσογειακούς Αγώνες 2013
Κύπριοι αθλητές του στίβου
Κάτοχοι μεταλλίων του Πανελλήνιου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020
Λευκή τίγρη

Η λευκή τίγρη  είναι ένας ιδιαίτερος χρωματικός τύπος της τίγρης της Βεγγάλης (Panthera Tigris Tigris), που οφείλεται σε γονιδιακή μετάλλαξη. Δεν αποτελεί ξεχωριστό υποείδος.  Εθεάθη πρώτη φορά στην φύση στις Ινδικές πολιτείες Assam, Δυτικής Βεγγάλης, Bihar, και στην πρώην πολιτεία της Rewa. Πλέον είναι εξαφανισμένο είδος.

Γενετική
Όπως και το λευκό λιοντάρι, ετσι κι η λευκή τιγρη διαθέτει λευκό τρίχωμα με μαύρες Ραβδώσεις και γαλάζια μάτια, καθώς ένα γονίδιο τους στερεί την μελανίνη. Μαλιστα, ορισμένες λευκες τιγρεις γεννιούνται χωρίς ραβδώσεις.

Τίγρη
Κάρλος Μοράλες (ποδοσφαιριστής)

Ο Κάρλος Λεονάρδο Μοράλες Σάντος (ισπανικά: Carlos Leonardo Morales Santos), περισσότερο γνωστός ως Κάρλος Μοράλες (ισπανικά: Carlos Morales), γεννημένος στις 4 Νοεμβρίου] 1968 στην Ασουνσιόν της Παραγουάης, είναι Παραγουανός πρώην διεθνής ποδοσφαιριστής, ο οποίος αγωνιζόταν ως επιθετικός μέσος.

Ο μικρότερος αδερφός του, Άνχελ Μοράλες, υπήρξε, επίσης, ποδοσφαιριστής.

Βιογραφία 

Ο Κάρλος Μοράλες Σάντος πραγματοποίησε, συνολικά, 7 διεθνείς συμμετοχές με την Εθνική Παραγουάης, από το 1997 έως το 1998, δίχως να πετύχει κάποιο τέρμα. Το 1998, κλήθηκε από τον ομοσπονδιακό τεχνικό Πάουλο Σέζαρ Καρπεζιάνι, προκειμένου να αποτελέσει μέλος της αποστολής της εθνικής ομάδας της χώρας η οποία θα συμμετείχε στο Παγκόσμιο Κύπελλο του 1998, το οποίο θα λάμβανε χώρα στη Γαλλία, διοργάνωση κατά τη διάρκεια της οποίας ο ίδιος αγωνίστηκε σε μία αναμέτρηση, με αντίπαλο την Βουλγαρία.

Παραπομπές 

Παραγουανοί ποδοσφαιριστές
Ποδοσφαιριστές Εθνικής Παραγουάης
Ποδοσφαιριστές Κλουμπ Γουαρανί
Ποδοσφαιριστές Ιντεπεντιέντε
Ποδοσφαιριστές Χιμνάσια ι Εσγρίμα ντε Λα Πλάτα
Ποδοσφαιριστές Νιούελς Ολντ Μπόις
Ποδοσφαιριστές Κλουμπ Ατλέτικο Σαν Μαρτίν (Τουκουμάν)
Ποδοσφαιριστές Χιμνάσια Χουχούι
Ποδοσφαιριστές Κλουμπ Ατλέτικο Κολόν
Ποδοσφαιριστές Ράσινγκ ντε Κόρδοβα
Ποδοσφαιριστές Κλουμπ Ουνιβερσιδάδ ντε Τσίλε
Ποδοσφαιριστές Ταμπίκο Μαδέρο
Μέσοι ποδοσφαιριστές
Εθνική εορτή

Εθνική γιορτή ονομάζεται η γιορτή που ισχύει για ένα ολόκληρο έθνος, δηλαδή για ένα σύνολο ανθρώπων με κοινά χαρακτηριστικά γνωρίσματα (π.χ. γλώσσα, φυλή, καταγωγή, θρησκεία κλπ). Για την Ελλάδα για παράδειγμα, εθνική γιορτή είναι αυτή που την γιορτάζουν όλοι οι Έλληνες σε όλο τον κόσμο και όχι μόνο αυτοί που ζουν στην Ελλάδα. Συνήθως οι εθνικές γιορτές αφορούν μεγάλα ιστορικά γεγονότα όπως η απελευθέρωση, το τέλος ενός πολέμου, η ανεξαρτησία μιας χώρας κλπ.

Εθνικές εορτές ανά τον κόσμο
Αμερική: η 4η Ιουλίου
Ισπανία: η 12η Οκτωβρίου 
Ιταλία:  η 2η Ιουνίου
Ελλάδα: η 28η Οκτωβρίου και 25η Μαρτίου
Κύπρος: η 1η Απριλίου
Γερμανία: η 3η Οκτωβρίου
Γαλλία: η 14η Ιουλίου

Παραπομπές

Αργίες
Δημόσια σφαίρα
Λιοντάρι του Μφούβε

Το λιοντάρι του Μφούβε  επρόκειτο για ένα λιοντάρι του Τσάβο, το οποίο ήταν ανθρωποφάγο. Σήμερα, βρίσκεται ταριχευμένο στο Field Museum στο Σικάγο των ΗΠΑ, από το 1898. Θεωρείται πως είναι το πιο μεγάλο ανθρωποφάγο λιοντάρι. Είχε σκοτώσει 6 άτομα, κοντά στον ποταμό Luangwa στην Ζάμπια. Οι ιθαγενείς μαλιστα πίστευαν πως το ζώο ήταν ένας δαίμονας που είχε πάρει την μορφή λιονταριού. Το 1891 ο Αμερικανός κυνηγός W.Hosek, μετά από 3 εβδομάδες ανελέητης καταδίωξης, σκότωσε το θηρίο.

Περιγραφή
Ήταν αρκετά μεγαλόσωμο ζώο: είχε ύψος 3 μέτρα, και σε μάζα έφτανε τα 230kg. Ήταν πολύ δυνατό ζώο κι αψηφούσε κάθε κίνδυνο. Επιτίθονταν και κατά τη διάρκεια της μέρας, ή με ευρεία παρουσία ανθρώπων.

Λιοντάρια
Εξαφανισμένα ζώα
Ιδαμάντης

Ο Ιδαμάντης στην ελληνική μυθολογία ήταν γιος του βασιλιά της Κρήτης Ιδομενέα και της Μήδας. Διαδέχθηκε τον πατέρα του στον θρόνο του νησιού. Αυτό έγινε όταν οι Κρήτες εξεδίωξαν τον βασιλιά τους θεωρώντας τον υπεύθυνο για μια επιδημία.

Ο Ιδαμάντης είχε αδέλφια τον Ίφικλο, τον Λύκο και την Κλεισιθήρα, που όμως δολοφονήθηκαν από τον θετό γιο του Ιδομενέα, τον Λεύκο, όπως και η μητέρα τους η Μήδα, όταν ο Ιδομενέας απουσίαζε στον Τρωικό Πόλεμο. Σύμφωνα με την κυρίαρχη μυθολογική εκδοχή, που υιοθετεί ο Βιργίλιος στην Αινειάδα (III, 400),  ούτε ο Ιδαμάντης θα ζούσε: Ο πατέρας του, επιστρέφοντας από τον πόλεμο, έπεσε σε θεομηνία. Ικέτευσε τότε τον θεό Ποσειδώνα να τον σώσει και του υποσχέθηκε ότι, μόλις έφθανε ζωντανός στην πατρίδα του, θα θυσίαζε στον θεό όποιον αντίκρυζε πρώτο. Όταν γύρισε όμως, ο πρώτος που είδε ήταν ο γιος του ο Ιδαμάντης. Αρνούμενος να τον θυσιάσει, προκάλεσε την οργή των θεών, που έστειλαν την επιδημία στη χώρα.

Ο Τζαμπαττίστα Βαρέσκο ωστόσο, στο λιμπρέτο του για την όπερα Ιδομενέας του Μότσαρτ (1780-1781), η οποία έχει τον (άγνωστο στους πολλούς) πλήρη τίτλο Idomeneo, re di Creta ossia Ilia e Idamante, δηλαδή «Ιδομενεύς, βασιλεύς της Κρήτης, ή Ίλια και Ιδαμάντης», υιοθετεί την εξής παραλλαγή: Ο θεός Ποσειδώνας, μετά την αθέτηση της υποσχέσεως του Ιδομενέα, παραγγέλνει σε ένα θεριό της θάλασσας να καταστρέψει τον κρητικό πολιτισμό. Τελικά, ο θεός υποχωρεί υπό την προϋπόθεση ότι ο Ιδομενέας θα παραδώσει στον γιο του Ιδαμάντη τη βασιλεία. Ο Ιδαμάντης πήρε ως σύζυγό του την πριγκίπισσα Ίλια, η οποία είχε καταφύγει στην Κρήτη πριν αρχίσει ο Τρωικός Πόλεμος και τον είχε ερωτευθεί. Μία δεύτερη γυναίκα που είχε ερωτευθεί τον Ιδαμάντη αναφέρεται στην όπερα, η Ηλέκτρα (Elettra, δεν έχει σχέση με τα ομώνυμα γνωστά πρόσωπα της ελληνικής μυθολογίας).

Πηγές
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
 Edward J. Dent: Mozart and his operas, 2006, σελ. 50

Ιδαμαντη
Μαγδαληνή Σίβυλλα της Πρωσίας

Η Μαγδαληνή-Σίβυλλα, γερμ. Magdalene-Sibylle (31 Dekembrioy 1586 - 12 Φεβρουαρίου 1659) από τον Οίκο των Χοεντσόλερν ήταν κόρη του δούκα της Πρωσίας και με τον γάμο της έγινε εκλέκτορας της Σαξονίας.

Βιογραφία
Ήταν η πέμπτη κόρη του Αλβέρτου-Φρειδερίκου δούκα της Πρωσίας και της Μαρίας-Ελεονώρας του Λα Μαρκ, κόρης του Γουλιέλμου δούκα του Γύλιχ-Κλέβης-Μπεργκ.

Οικογένεια
Παντρεύτηκε το 1607 τον Ιωάννη-Γεώργιο Α΄ των Βέττιν εκλέκτορα της Σαξονίας και είχε τέκνα:
 Σοφία-Ελεονώρα 1609-1671, παντρεύτηκε τον Γεώργιο Β΄ λάντγκραβο της Έσσης-Ντάρμστατ.
 Μαρία-Ελισάβετ 1610-1684, παντρεύτηκε τον Φρειδερίκο Γ΄ δούκα του Χόλσταϊν-Γκόττορπ.
 Ιωάννης Γεώργιος Β΄ 1613-1680, εκλέκτορας της Σαξονίας.
 Αύγουστος 1614-1680, δούκας της Σαξονίας-Βάισενφελς.
 Χριστιανός Α΄ 1615-1691, δούκα της Σαξονίας-Μέρσεμπουργκ.
 Μαγδαληνή-Σίβυλλα 1617-1668, παντρεύτηκε πρώτα τον Χριστιανό των Όλντενμπουρκ διάδοχο της Δανίας και μετά τον Φρειδερίκο-Γουλιέλμο Β΄ δούκα της Σαξονίας-Άλτενμπουργκ.
 Μαυρίκιος 1619-1681, δούκας της Σαξονίας-Τσάιτς.

Πηγές
 Franz Otto Stichart: Galerie der sächsischen Fürstinnen; biogr. Skizzen sämtlicher Ahnfrauen des kgl. Hauses Sachsen. Leipzig 1857
 Heinrich Theodor Flathe: Magdalena Sibylla. In: Allgemeine Deutsche Biographie (ADB). Band 20, Duncker & Humblot, Leipzig 1884, p. 49.

Παραπομπές 

Οίκος των Χοεντσόλερν
Πριγκίπισσες της Σαξονίας
Εκλέκτειρες της Σαξονίας
Κώστας Αγέρης

Ο Κώστας Αγέρης (πραγματικό όνομα: Κωνσταντίνος Παπαγερίδης) (Κοζάνη, 22 Ιανουαρίου 1989) είναι Έλληνας τραγουδιστής της Ποντιακής παραδοσιακής μουσικής και του λαϊκού, λυράρης, συνθέτης, στιχουργός και ηχολήπτης.

Πληροφορίες 

Ο Αγέρης έγινε γνωστός στο ευρύτερο κοινό από τον διαγωνισμό "The Voice of Greece" όπου είχε κατακτήσει την πρώτη θέση. 
Έχει συνεργαστεί με πολλά μεγάλα ονόματα: Βασίλης Καρράς, Αντώνης Ρέμος, Σταμάτης Κραουνάκης, Δημήτρης Μητροπάνος, Γιώργος Μαργαρίτης, Λευτέρης Πανταζής, Θέμης Αδαμαντίδης, Γιώργος Νταλάρας, Μελίνα Ασλανίδου κ.α.

Έλληνες άνδρες τραγουδιστές
Έλληνες λυράρηδες ποντιακής λύρας
Τζουμάντζι: Καλωσήρθατε στην Ζούγκλα

Το Τζουμάντζι: Καλωσήρθατε στην Ζούγκλα είναι αμερικανική κωμική ταινία φαντασίας, με πρωταγωνιστές τους Ντουέιν Τζόνσον, Τζακ Μπλακ, Κέβιν Χαρτ, Κάρεν Τζίλαν, Νικ Τζόνας και Μπόμπι Καναβάλε, σε σκηνοθεσία του Τζέικ Κάσνταν. Γράφτηκε από τους Κρις ΜακΚένα, Έρικ Σόμμερς, Σκοτ Ρόζενμπεργκ και Τζεφ Πίνκνερ. Είναι η τρίτη ταινία της σειράς Τζουμάντζι μετά την Ζαθούρα (2005) και είναι άμεση συνέχεια της ταινίας Τζουμάντζι: ταινία (1995), βασισμένο στο ομώνυμο παιδικό βιβλίο του 1981 από τον Κρις βαν Άλσμπουργκ. 

Η αρχική φωτογραφία ξεκίνησε στην Χονολουλού τον Σεπτέμβριο του 2016 και ολοκληρώθηκε στην Ατλάντα τον Δεκέμβριο, με την ταινία να κάνει αναφορές στην πρώτη ταινία ως αφιέρωμα στον ηθοποιό Ρόμπιν Ουίλιαμς. Έκανε πρεμιέρα στο Γκραν Ρεξ του Παρισιού στις 5 Δεκεμβρίου 2017 και κυκλοφόρησε στις Ηνωμένες Πολιτείες στις 20 Δεκεμβρίου σε μορφές RealD 3D και IMAX από την Sony Pictures Releasing μέσω της Columbia Pictures. Η ταινία είχε θετικές κριτικές, αποκαλώντας την "ευχάριστη έκπληξη" και επαίνεσαν τους ηθοποιούς. Τα έσοδα της ταινίας ξεπέρασαν τα 962 εκατομμύρια δολάρια. 

Η συνέχεια της ταινίας, Τζουμάντζι: Το επόμενο επίπεδο κυκλοφόρησε στις Ηνωμένες Πολιτείες στις 13 Δεκεμβρίου 2019.

Παραπομπές 

Ταινίες του 2017
Αγνή Στεφάνου

Η Αγνή Στεφάνου (γεν. 23 Μαΐου 1989) είναι Ελληνίδα πρώην αθλήτρια της αντισφαίρισης με συμμετοχές σε διεθνείς διοργανώσεις. Η πρώτη επαγγελματική διοργάνωση στην οποία συμμετείχε ήταν στην Αθήνα τον Μάρτιο του 2003. Από το 2012 έως το 2014 αγωνίστηκε σε πέντε αγώνες με την ελληνική ομάδα του Φεντ Καπ. 

Η Στεφάνου δεν έχει αγωνιστεί από τον Ιούνιο του 2015, ενώ δεν συμπεριλαμβάνεται στην παγκόσμια κατάταξη από το 2016. 

Ελληνίδες αθλήτριες της αντισφαίρισης
Ευφημία της Σουηδίας

Η Ευφημία Έρικσντοττερ, σουηδ. Eufemia Eriksdotter (1317 - 16 Ιουνίου 1370) από τον Οίκο του Μπγιέλμπο ήταν κόρη του δούκα του Σάντερμανλαντ και με τον γάμο της έγινε δούκισσα του Μεκλεμβούργου. Ο γιος της Αλβέρτος έγινε βασιλιάς της Σουηδίας.

Βιογραφία
Ήταν η μόνη κόρη του Έρικ δούκα του Σάντερμανλαντ και της Ίνγκεμποργκ των Σβέρρε, κόρης του Χάακον Ε΄ της Νορβηγίας.

Οικογένεια
Παντρεύτηκε το 1336 τον Αλβέρτο Β΄ δούκα του Μεκλεμβούργου και είχε τέκνα:
 Ερρίκος Γ΄ π. 1337-1383, δούκας του Μεκλεμβούργου.
 Αλβέρτος π. 1338-1412, βασιλιάς της Σουηδίας.
 Μάγκνους Α΄ 1345-1384, δούκας του Μεκλεμβούργου.
 Ίνγκεμποργκ 1343/45-1395, παντρεύτηκε πρώτα τον Λουδοβίκο Β΄ των Βίττελσμπαχ εκλέκτορα του Βρανδεμβούργου και έπειτα τον Ερρίκο Β΄ κόμη του Χόλσταϊν-Ρένντσμπουρκ.
 Άννα απεβ. 1415, παντρεύτηκε τον Αδόλφο Θ΄ των Σάουεμπουργκ κόμη του Χόλσταϊν-Κηλ.

Πηγές
 Nordberg, Michael (1995). I kung Magnus tid. Norstedts. ISBN 9119521227.
 Eufemia Eriksdotter, urn:sbl:15533, Svenskt biografiskt lexikon (art av Allan Mohlin. Art. stilistiskt bearbetad av redaktionen.), hämtad 2013-10-24.

Οίκος του Μπγιέλμπο
Σουηδέζες πριγκίπισσες
Ελισάβετ

Με το όνομα αυτό υπάρχουν τα εξής πρόσωπα:

Ευγενείς
 Ελισάβετ πριγκίπισσα της Ελλάδας, κόρη του Νικολάου πρίγκιπα της Ελλάδας
 Ελισάβετ Α΄ της Αγγλίας
 Ελισάβετ Β΄ του Ηνωμένου Βασιλείου
 Βασιλομήτωρ Ελισάβετ του Ηνωμένου Βασιλείου, σύζυγος του Γεωργίου ΣΤ΄ του Ηνωμένου Βασιλείου.
 Ελισάβετ της Αυστρίας
 Ελισάβετ της Αυστρίας (1436-1505)
 Ελισάβετ της Αυστρίας (1526-1545)
 Ελισάβετ της Αυστρίας, δούκισσα της Λωρραίνης
 Ελισάβετ στη Βαυαρία (1876-1965)
 Ελισάβετ της Αυστρίας, βασίλισσα της Γαλλίας
 Ελισάβετ της Βαυαρίας (1227-1273)
 Ελισάβετ του Βιντ
 Ελισάβετ της Βοημίας (1292-1330)
 Ελισάβετ της Βοημίας, δούκισσα της Αυστρίας
 Ελισάβετ της Βοσνίας
 Ελισάβετ της Βυρτεμβέργης
 Ελισάβετ της Γαλλίας (1602-1644)
 Ελισάβετ της Γαλλίας (1764-1794)
 Ελισάβετ της Έσσης και του Ρήνου (1895-1903)
 Αγία Ελισάβετ της Ουγγαρίας
 Ελισάβετ της Καρινθίας, βασίλισσα της Γερμανίας
 Ελισάβετ της Καρινθίας, βασίλισσα της Σικελίας
 Ελισάβετ της Μεγάλης Βρετανίας
 Ελισάβετ της Ουγγαρίας, δούκισσα της Βαυαρίας
 Ελισάβετ της Πολωνίας
 Ελισάβετ της Πολωνίας, βασίλισσα της Ουγγαρίας
 Ελισάβετ της Πομερανίας
 Ελισάβετ της Πορτογαλίας
 Ελισάβετ της Ρουμανίας, σύζυγος του Γεωργίου Β΄ της Ελλάδας
 Ελισάβετ της Ρωσίας
 Ελισάβετ της Σαξονίας
 Ελισάβετ της Σικελίας, Βασίλισσα της Ουγγαρίας
 Ελισάβετ της Σικελίας, δούκισσα της Βαυαρίας
 Ελισάβετ της Σλαβονίας
 Ελισάβετ της Σουηβίας
 Ελισάβετ της Υόρκης
 Ελισάβετ της Υόρκης, δούκισσα του Σάφοκ
 Ελισάβετ του Βελγίου
 Ελισάβετ του Βερμαντουά
 Ελισάβετ του Ηνωμένου Βασιλείου
 Ελισάβετ του Κλάρενς
 Ελισάβετ του Κουρτεναί
 Ελισάβετ του Λουξεμβούργου
 Ελισάβετ του Μπουργκ
 Ελισάβετ του Μπράουνσβαϊγκ-Γκρούμπενχαγκεν
 Ελισάβετ του Ρούντλαν
 Ελισάβετ του Χόλσταϊν-Ρέντσμπουργκ
 Ελισάβετ των Βαλουά
 Ελισάβετ των Βουρβόνων
 Ελισάβετ, Δούκισσα της Βαυαρίας
 Ελισάβετ Γούντβιλ
 Ελισάβετ Ερριέττα της Έσσης-Κάσσελ
 Ελισάβετ Θηρεσία της Λωρραίνης
 Ελισάβετ η Κουμάνα
 Ελισάβετ Καρλόττα της Λωρραίνης
 Ελισάβετ Καρλόττα της Ορλεάνης
 Ελισάβετ Καρλόττα του Παλατινάτου
 Ελισάβετ Κουερίνι
 Ελισάβετ Λουδοβίκα της Βαυαρίας
 Ελισάβετ Μόρτιμερ
 Ελισάβετ Μουρ
 Ελισάβετ Μπάθορι
 Ελισάβετ Μπεργκ, 4η κόμισσα του Όλστερ
 Ελισάβετ Πλανταγενέτη του Έξετερ
 Ελισάβετ Σοφία του Βρανδεμβούργου (1674-1748)
 Ελισάβετ Στιούαρτ, Βασίλισσα της Βοημίας
 Ελισάβετ Φαρνέζε
 Ελισάβετ Φεοντόροβνα
 Ελισάβετ Χριστίνα του Μπράουνσβαϊγκ-Βόλφενμπυτελ
 Ελισάβετ Χριστίνα του Μπράουνσβαϊγκ-Βόλφενμπυτελ-Μπέβερν

Προσωπικότητες
 Ελισάβετ Ελένη φον Φίερεγκ
 Ελισάβετ Ζαχαριάδου
 Ελισάβετ Κωνσταντινίδου
 Ελισάβετ Μουτάφη
 Ελισάβετ Μουτζάν-Μαρτινέγκου
 Ελισάβετ Μυστακίδου
 Ελισάβετ Παπαζώη
 Ελισάβετ Πεσιρίδου
 Ελισάβετ Σαχτούρη
 Ελισάβετ Σενιέ
 Ελισάβετ Σπανού
 Ελισάβετ Συμεωνίδου - Καστανίδου
 Ελισάβετ Υψηλάντη
Λεοπάρδαλη του Ρουντραπραγιάγκ

Η λεοπάρδαλη του Ρουντραπραγιάγκ ήταν μια αρσενική λεοπάρδαλη με ανθρωποφαγικές συνήθειες, που έζησε στην Βόρεια Ινδία, απαρχές του 20ου αιώνα,και ήταν υπεύθυνη για τον θάνατο 125 ατόμων. Σκοτώθηκε από τον κυνηγό Τζιμ Κόρμπετ.

Οι επιθέσεις
Το πρώτο θύμα του ζώου  ήταν από το χωριό Μπέντζι, και σκοτώθηκε το 1918. Για τα επόμενα οκτώ έτη, οι άνθρωποι φοβούνταν να βγουν μόνοι την νύχτα στον δρόμο ανάμεσα στους ινδουιστικούς ναούς του Κενταρνάθ και του Μπαντρινάθ, καθώς από κει περνούσε το αιλουροειδές, και ελάχιστοι χωρικοί  έφευγαν  από τα  σπίτια τους μετά τη δύση του ηλίου. Η λεοπάρδαλη,που προτιμούσε ως θήραμα τους ανθρώπους μπορούσε να σπάσει πόρτες , παράθυρα, και να εισβάλει στις κατοικίες των χωρικών χωρίς να την αντιληφθούν. Σύμφωνα με επίσημες καταγραφές, η λεοπάρδαλη σκότωσε πάνω από 125 άτομα. Ωστόσο, ο Κόρμπετ υποστήριζε πως οι θάνατοι ήταν περισσότεροι.

Η καταδίωξη
Μονάδες Γκούρκα και Άγγλων στρατιωτών προσπάθησαν να σκοτώσουν το ζώο αλλά μάταια. Η προσπάθεια να αιχαμλωτίσουν την λεοπάρδαλη με παγίδες επίσης απέτυχε. Η αγγλική κυβέρνηση θα επιβράβευε όποιον σκότωνε το ζώο. Πολλοί γνωστοί και ικανοί κυνηγοί δοκίμασαν, απέτυχαν κι αυτοί.Το φθινόπωρο του 1925, ο Τζιμ Κόρμπετ δοκίμασε και έπειτα από 10 εβδομάδες κυνηγιού, πέτυχε τον σκοπό του στις 2 Μαΐου  1926.

Διάσημα ζώα
Λεοπαρδάλεις
Γυναίκα Γεράκι

Το Χοκγκιρλ (αγγλικά:Hawkgirl-ελληνικά:Γυναίκα Γεράκι) είναι το όνομα διαφόρων φανταστικών υπερήρωων που εμφανίζονται στα αμερικανικά κόμικς που εκδόθηκαν από την DC Comics . Η πρώτη Hawkgirl, η Σιέρα Σάντερς Χολ, δημιουργήθηκε από τον συγγραφέα Γκάρτνερ Φοξ και τον καλλιτέχνη Ντένις Νεβιλ και εμφανίστηκε για πρώτη φορά στο Flash Comics # 1 (Ιανουάριος 1940). Η Shayera Hol δημιουργήθηκε από τον συγγραφέα Gardner Fox και τον καλλιτέχνη Joe Kubert και πρωτοεμφανίστηκε στο The Brave και το Bold # 34 (Μάρτιος 1961). Η Kendra Saunders δημιουργήθηκε από τον συγγραφέα David S. Goyer και τον καλλιτέχνη Stephen Sadowski και εμφανίστηκε για πρώτη φορά στο JSA: Secret Files and Origins # 1 (Αύγουστος 1999). Μία από τις πρώτες σούπερ-ηρωίδες του DC, Hawkgirl έχει εμφανιστεί σε πολλές από τις κορυφαίες εταιρίες τίτλων της εταιρείας όπως η Justice Society of America και η Λεγεώνα της Δικαιοσύνης της Αμερικής .

Αρκετές ενσαρκώσεις της Hawkgirl εμφανίστηκαν στα DC Comics, τα οποία χαρακτηρίζονται από τη χρήση αρχαϊκών όπλων και τεχνητών πτερυγίων, που συνδέονται με μια ιμάντα από το ειδικό μέταλλο του Nth που επιτρέπει πτήση. Οι περισσότερες ενσαρκώσεις του Hawkgirl συνεργάζονται στενά με ένα συνεργάτη / ρομαντικό ενδιαφέρον Hawkman. 
Δεδομένου ότι το continuity της DC ξαναγράφηκε με την σειρά Crisis on Infinite Earths το 1985, η ιστορία της Hawkgirl έχει μπερδευτεί με αρκετές νέες εκδοχές του χαρακτήρα που εμφανίζονται καθ 'όλη τη διάρκεια των ετών, μερικές από τις οποίες σχετίζουν τον χαρακτήρα με την αρχαία Αίγυπτο και μερικές με τον φανταστικό πλανήτη Θάναγκαρ.

Εξωτερικοί Σύνδεσμοι
 Hawkman and Hawkgirl on DC Comics.
 Hawkgirl on Wikia
 Hawkgirl on DC Comics

Υπερήρωες της DC Comics
Αμερικανοί χαρακτήρες κόμικς
Χόκμαν

Χόκμαν (αγγλικά:Hawkman) είναι το όνομα πολλών φανταστικών υπερήρωων που εμφανίζονται στα αμερικανικά κόμικς που εκδόθηκαν από την DC Comics .Ο πρώτος Hawkman δημιουργήθηκε από τον συγγραφέα Γκάρντνερ Φοξ και τον καλλιτέχνη Ντένις Νεβίλ κι εμφανίστηκε για πρώτη φορά στο Flash Comics # 1, που δημοσιεύτηκε από το All-American Publications το 1940.

Αρκετές ενσαρκώσεις του Χοκμαν εμφανίστηκαν στα κόμικς της  DC , από τις οποίες όλες έχουν ως κύρια χαρακτηριστικά την χρήση αρχαϊκών όπλων και μεγάλων, τεχνητών πτερυγίων, που συνδέονται με μια ιμάντα από το ειδικό Nth metal με το οποίο μπορεί να πετάει. Οι περισσότερες ενσαρκώσεις του Hawkman συνεργάζονται στενά με ένα συνεργάτη που καμιά φορά είναι και ρομαντικό ενδιαφέρον που ονομάζεται Hawkgirl ή Hawkwoman. Ο Hawkman απεικονίζεται πιο συχνά ως ο αρχαιολόγος Κάρτερ Χολ - η σύγχρονη μετενσάρκωση του αρχαίου αιγυπτίου πρίγκιπα Χέωψ - ή ως εξωγήινος αστυνομικός Katar Hol από τον πλανήτη Thanagar . Γενικά θεωρείται ότι υπάρχει μια σύγχυση ως προς την ιστορία του παρελθόντος του σε σχέση με οποιονδήποτε άλλο χαρακτήρα της DC Comics, λόγω μιας σειράς επαναλήψεων κατά τη διάρκεια των ετών μετά την σειρά της DC του 1985, ονόματι Crisis on Infinite Earth. Μερικοί συγγραφείς προσπάθησαν να ενσωματώσουν τον Carter Hall και τον Katar Hol σε μια ιστορία συνδέοντας τους εξωγήινους Thanagarian με την αιγυπτιακή κατάρα που προκαλεί τον Hawkman να αναγγενάται περιοδικά σε ολόκληρη την ανθρώπινη ιστορία ή χρησιμοποιώντας τον Carter Hall ως ψευδώνυμο του Katar Hol ή αλλιώς συγχωνεύοντας τον Carter με τον Κατάρ σε ένα ον.
 
Ο χαρακτήρας έχει επανειλημμένα προσαρμοσθεί σε διάφορα μέσα μαζικής ενημέρωσης, με σημαντικές εμφανίσεις στο τηλεοπτική σειρά κινουμένων σχεδίων Justice League Unlimited , το οποίο χαρακτήρισε τον Hawkgirl ως κύριο χαρακτήρα, καθώς και αρκετές ταινίες κινουμένων σχεδίων DC Universe Original Animated . Σε ζωντανή δράση, ο χαρακτήρας εμφανίστηκε για πρώτη φορά στην οθόνη του διμερούς τηλεοπτικού ειδώλου Legend of Superheroes του 1979 από τον Bill Nuckols που εμφανίζεται δίπλα στον Adam West και τον Burt Ward ως Batman και Robin αντίστοιχα. Ο Χοκμαν παρουσιάστηκε αργότερα από τον Michael Shanks στο Smallville και από τον Falk Hentschel στην οικογένεια Arrowverse της CW, με τις δύο εκδόσεις να ευνοούν την αρχαία αιγυπτιακή έκδοση του χαρακτήρα.

Εξωτερικοί Σύνδεσμοι
 
 History of Hawkman on Sequart
 Everything You Never Wanted To Know About Hawkman

Υπερήρωες της DC Comics
Αμερικανοί χαρακτήρες κόμικς
Λεγεώνα της Δικαιοσύνης

Η Λεγεώνα της Δικαιοσύνης (αγγλικά: Justice League) είναι μια ομάδα φανταστικών υπερήρωων που εμφανίζονται στα αμερικανικά κόμικς που δημοσιεύονται από το DC Comics. Η ομάδα σχεδιάστηκε από τον συγγραφέα Γκάρντνερ Φοξ κατά τη διάρκεια της ασημένιας εποχής των κομητικών βιβλίων ως επανεισήμανση της Εταιρείας Δικαιοσύνης της Χρυσής Ηλικίας της Αμερικής . Αρχικά αποτελούμενοι από τον Superman, τον Batman, την Wonder Woman , τον Flash , τον Πράσινο Φανάρι , τον Aquaman και τον Martian Manhunter, πρωτοεμφανίστηκαν όλοι μαζί ως η Λεγεώνα της Δικαιοσύνης της Αμερικής στο The Braveand The Bold # 28 τον Μάρτιο του 1960.

Τα μέλη της Λεγεώνας της Δικαιοσύνης έχουν αλλάξει καθ 'όλη τη διάρκεια των ετών, αποτελούμενη η ομάδα από διάφορους υπερήρωες  του Σύμπαντος της DC, όπως το Atom, το Big Bard, ο Black Canary, ο Black Lightning, ο Captain Marvel / Shazam, ο Cyborg, ο Green Arrow, o Green Lantern, η Hawkgirl , Hawkman, ο Metamorpho, ο Πλαστικός άνθρωπος ,το κορίτσι-δύναμη, ο Orion ,ο Κόκκινος Tυφώνας ,το Stargirl και η Zatanna . Στην επανεκκίνηση του The New 52 , ο Cyborg αντικατέστησε τον  Αρειανό Ανθρωποκυνηγό ως ένα από τα επτά ιδρυτικά μέλη.

Εξωτερικοί Σύνδεσμοι
 Justice League at DC Comics.com
 Justice League of America at Don Markstein's Toonopedia WebCitation Archive

Αμερικανικά κόμικς
Υπερηρωικές ομάδες της DC Comics
Ανθρωποφάγα λιοντάρια του Τσάβο

Τα  ανθρωποφάγα λιοντάρια του Τσάβο επρόκειτο για 2 λιοντάρια του Τσάβο, τα οποία είναι υπεύθυνα για τον θάνατο πολλών εργατών κατά τη διάρκεια της κατασκευής σιδηροδρόμου Κένυας - Ουγκάντας από τον Μάρτιο έως τον Δεκεμβρίου του 1898. Τα λιοντάρια είχαν μια ασυνήθιστη ανθρωποφαγική συμπεριφορά, αλλά και έναν ασυνήθιστο τρόπο επίθεσης.

Ιστορία 
Τον Μάρτιο του 1898, οι Βρετανοί ξεκίνησαν να κατασκευάζουν μια γέφυρα πάνω από τον ποταμό Τσάβο στην Κένυα. Επιτηρητής του έργου υπήρξε ο Τζον Χένρυ Πάτερσον, ο οποίος έφτασε πριν τα ζώα αρχίσουν τις επιθέσεις τους. Τους επόμενους εννέα μήνες, 2 αρσενικά δίχως χαίτη λιοντάρια έκαναν την εμφάνισή τους, και άρχισαν να επιτίθενται στους εργάτες, και να επισκέπτονται τους καταυλισμούς τους την νύχτα. Αρχικά, οι άνθρωποι πίστεψαν πως ήταν τυχαίες επιθέσεις, αλλά αυτή τους η σκέψη έφυγε όταν τα λιοντάρια σκότωναν καθημερινά εργάτες. Ομάδες προσπάθησαν μάταια να φοβίσουν τα λιοντάρια, ενώ παράλληλα άναβαν φωτιές, ώστε να κρατήσουν τα αιλουροειδή μακριά, αλλά δεν τα κατάφεραν. Ο Πάτερσον μάλιστα σημείωσε πως μόνο ένα λιοντάρι εμφανίστηκε στην αρχή.

Καθώς οι επιθέσεις γίνονταν περισσότερες, εκατοντάδες εργάτες έφυγαν επειγόντως από το Τσάβο, με αποτέλεσμα το έργο να σταματήσει προσωρινά. Σε αυτό το σημείο, άρχισαν να παρεμβαίνουν οι αποικιοκρατικοί αξιωματούχοι. Σύμφωνα με τον Patterson, ακόμη και ο Επαρχιακός Λειτουργός, ο κ. Whitehead, απέφυγε στενά να σκοτωθεί από ένα από τα λιοντάρια, αφού έφτασε στη αποθήκη το βράδυ. Ο βοηθός του, ο Αμπντουλάχ, σκοτώθηκε, ενώ ένας άλλος εργάτης διέφυγε με τέσσερις τραυματισμούς από τα νύχια των ζώων στην πλάτη του. Τελικά άλλοι αξιωματούχοι έφτασαν, με την ενίσχυση 20 ένοπλων αντρών  για να βοηθήσουν στο κυνήγι. Ο Patterson έβαλε παγίδες και προσπάθησε αρκετές φορές να συλλάβει τα λιοντάρια τη νύχτα από ένα δέντρο. Μετά από επανειλημμένες αποτυχημένες προσπάθειες, πυροβόλησε το πρώτο λιοντάρι στις 9 Δεκεμβρίου 1898. Είκοσι μέρες αργότερα βρέθηκε και σκοτώθηκε το δεύτερο λιοντάρι. Το πρώτο λιοντάρι που σκοτώθηκε μετρήθηκε 2 μέτρα και 95 εκατοστά. Χρειάστηκαν οχτώ άνδρες να μεταφέρουν το κουφάρι του πίσω στο στρατόπεδο. Ο Πατερσον σημείωσε ότι είχε τραυματίσει αρχικά το θηρίο, καθηλώνοντάς το, αλλά εν τέλει απέδρασε. Κάποια στιγμή ο Πάτερσον κατάφερε να το ξαναπυροβολήσει αργότερα, για να βρεθεί το άψυχο κορμί του λίγα μέτρα μακριά από τον καταυλισμό.

Tο δεύτερο αιλουροειδές χτυπήθηκε 9 φορές, μα αρχικά διέφυγε. Δυο ακόμα πυροβολισμοί βρήκαν το ζώο 11 ημέρες αργότερα. Όταν βρήκαν το λιοντάρι για πολλοστή φορά, το χτύπησαν 3 φορές και τότε τελικώς το σκότωσαν. Από το 1924, τα δυο διαβόητα αρπακτικά βρίσκονται βαλσαμωμένα στο Field Museum του Σικάγο.

Διάσημα ζώα
Λιοντάρια
Παϊδοχώρι Χανίων

Το Παϊδοχώρι (επίσημο: το Παϊδοχώριον) είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης.  Απέχει 29 χιλιόμετρα από τα Χανιά και είναι κτισμένο σε υψόμετρο 200 μ.

Ιστορικά στοιχεία 
Ανάμεσα στα χωριά Ράμνη και Παϊδοχώρι έχουν βρεθεί λείψανα λαξευτού ελληνορωμαϊκού κυκλικού τάφου.

Το χωριό δεν αναφέρεται στις ενετικές απογραφές του 16ου αιώνα, αλλά ήταν κατοικημένο, όπως πιστοποιεί η ύπαρξη κτίσματος εκείνης της περιόδου. Είναι πιθανόν να πρόκειται για τον οικισμό Pomogna Barbarigo, ο οποίος αναφέρεται από τον Φραντσέσκο Μπαζιλικάτα. Η ετυμολογία του ονόματος δεν είναι γνωστή. Σύμφωνα με τη μία άποψη προέρχεται από τον παπά Παΐδη, ο οποίος αναφέρεται στην απογραφή ναών του 1637. Μια άλλη άποψη αναφέρει ότι προέρχεται από τα «παΐδια», τα οποία είναι τα ατροφικά χαρούπια, μια αναφορά στο γεγονός ότι η περιοχή δεν είναι ιδιαίτερα γόνιμη.

Η παλαιότερη μνεία στο χωριό γίνεται στην αιγυπτιακή απογραφή του 1834 όπου αναφέρεται ως Paidhokhori ότι είχε 10 χριστιανικές και 5 τουρκικές οικογένειες. Το 1881 ανήκε στον δήμο δήμου Φρε, ενός από τους τέσσερις του Αποκόρωνα, και σύμφωνα με την απογραφή είχε αμιγώς χριστιανικό πληθυσμό, με 164 κατοίκους. Στην απογραφή του 1900 είχε 233 κατοίκους και ανήκε στον ίδιο δήμο. Το 1920 είχε οριστεί έδρα ομώνυμου αγροτικού δήμου. Αρχικά εντάχθηκε στην κοινότητα Πεμονίων, αλλά το 1929 ορίστηκε έδρα ομώνυμης κοινότητας. Το 1970 ο οικισμός Νεροχώρι προσαρτήθηκε στο Παϊδοχώρι. Η κοινότητα διατηρήθηκε μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Φρε.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Προσωπικότητες εκ Παϊδοχωρίου 

 Ειρηναίος (Μιχαήλ Γαλανάκης) 1911-2013, Μητροπολίτης Κισσάμου και Σελίνου 1957-1971 και 1981-2005, Μητροπολίτης Γερμανίας 1971-1980. Γεννήθηκε στον οικισμό Νεροχώρι της Κοινότητος Παϊδοχωρίου.

Διοικητικά στοιχεία

Κοινότητα Παϊδοχωρίου 
Εκτός από την έδρα της, η Κοινότητα Παϊδοχωρίου περιλαμβάνει και τους οικισμούς Άγιοι Πάντες και Νεροχώρι. Η απογραφή του 2011 αναφέρει:

 Άγιοι Πάντες, οι (106)
 Παϊδοχώριον, το (106)
 Νεροχώριον, το (δεν αναφέρεται)

Το Νεροχώρι αναφέρεται την τελευταία φορά στην απογραφή του 1961. Είναι η γενέτειρα του σπουδαίου Μητροπολίτου Ειρηναίου Γαλανάκη (1911-2013).

Συνολικά η κοινότητα έχει 212 κατοίκους.

Η Κοινότητα εκπροσωπείται από τον Πρόεδρο κ. Ιωσήφ Μαραγκιουδάκη.

Κοινοτάρχες Παϊδοχωρίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Παϊδοχωρίου.

Παραπομπές 

Χωριά του νομού Χανίων
Δήμος Αποκορώνου
Χάμπαθα Χανίων

Τα Χάμπαθα είναι οικισμός της κοινότητος Μάζης του δήμου Αποκορώνου στην περιφερειακή ενότητα Χανίων της Κρήτης. Σύμφωνα με την απογραφή του 2011 έχει 32 κατοίκους. Απέχει 37 χιλιόμετρα από τα Χανιά και είναι κτισμένο σε υψόμετρο 180 μ.

Ιστορικά στοιχεία 
Η ετυμολογία του ονόματος δεν είναι γνωστή. Ο Στέργιος Σπανάκης αναφέρει ότι μπορεί να σχετίζεται με τη λέξη χάμπασα, η οποία αναφέρεται σε τόπο βραχώδη και άγονο. Το χωριό αναφέρεται από τον Φραντσέσκο Μπαρότσι το 1577 ως Ghabatha, στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται μαζί με τα χωριά Φίλιππος και Μάζα, με συνολικά 128 κατοίκους με 3 προνομιούχους. Στην απογραφή του Φραντσέσκο Μπαζιλικάτα το 1630 αναφέρεται ως Chabata. Στην αιγυπτιακή απογραφή του 1834 όπου αναφέρεται ως Khabata ότι είχε αμιγώς χριστιανικό πληθυσμό, με 6 χριστιανικές οικογένειες.

Το 1881 ανήκε στον δήμο Μαθέ και σύμφωνα με την απογραφή είχε αμιγώς χριστιανικό πληθυσμό, με 69 κατοίκους. Στην απογραφή του 1900 είχε 102 κατοίκους και ανήκε στον δήμο Γεωργιούπολης. Το 1920 ανήκε στον αγροτικό δήμο Μάζας. Τα Χάμπαθα το 1925 προσαρτήθηκαν στην κοινότητα Μάζας μέχρι την Καποδιστριακή διοικητική διαίρεση το 1997, όταν προσαρτήθηκαν στον δήμο Κρυνονερίδας.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στο χωριό βρίσκεται ο ναός του Αγίου Γεωργίου, πιθανόν του 14ου αιώνα. Ανήκει στον τύπο του μονόχωρου καμαρόσκεπου. Ο ναός στο εσωτερικό του είναι κατάγραφος, όμως οι τοιχογραφίες είναι φθαρμένες. Πιθανόν είναι έργο του αγιογράφου Ιωάννη Παγωμένου. Ο ναός είναι ο κοιμητηριακός ναός του χωριού.

Παραπομπές 

Χωριά του νομού Χανίων
Δήμος Αποκορώνου
Εμπορικά Κέντρα στην Ελλάδα

Λίστα με εμπορικά κέντρα στην Ελλάδα.

Αττική
 Athens Heart (Ταύρος)
 Athens Metro Mall (Άγιος Δημήτριος)
 Avenue (Μαρούσι)
 City Link (Αθήνα)
 The Golden Hall (Μαρούσι)
 The Mall Athens (Μαρούσι)
 McArthurGlen Designer Outlet Athens (Σπάτα)
 River West (εμπορικό) (Αιγάλεω) 
 SmartPark (Σπάτα)
 West Plaza (Ασπρόπυργος)

Θεσσαλονίκη
 ΜΑΚΕΔΟΝΙΑ (Πυλαία)
 ΠΛΑΤΕΙΑ
 Florida Mall (Χωρισμένο σε Florida 1, 2 και 3) (Πυλαία)
 Limani Shopping Center
 Mediterranean Cosmos (Πυλαία)
 Mega Outlet (Πυλαία)
 One Salonica Outlet Mall

Πάτρα
 Patra Mall

Ηράκλειο
 Talos Plaza

Λάρισα
 Fashion City Outlet

Βόλος
 OLD CITY

Ξάνθη
 Flamingo

Κομοτηνή
Kosmopolis Park

Κόρινθος
 Mare West

Χαλκιδική
 Enigma Shopping Center (Νέα Μουδανιά)
Φλαμίνγκο των Άνδεων

Το φλαμίνγκο των Άνδεων  (Phoenicoparrus andinus) είναι ένα από τα σπανιότερα φλαμίνγκο στον κόσμο. Ζει στην οροσειρά των Άνδεων, στην Λατινική Αμερική. Μέχρι το 2014 ήταν στο γένος Phoenicoparrus. Έχει μεγάλη συγγένεια με το Φλαμίνγκο του Τζέιμς και μαζί του δημιουργούν το γένος Phoenicoparrus. Το χιλιανό φλαμίνγκο, το φλαμίνγκο των Άνδεων και το φλαμίνγκο του Τζέιμς ζουν σε αποικίες κοντά στις λίμνες και τρέφονται με καρκινοειδή.

Φοινικοπτερίδες
Χιλιανό φλαμίνγκο

Tο χιλιανό φλαμίνγκο (Phoenicopterus chilensis) ένα  μεγάλων διαστάσεων υποείδος του φοινικόπτερου  με ύψος 110–130 cm, συγγενικό με το αμερικανικό φλαμίνγκο και το μεγάλο φλαμίνγκο. Σύμφωνα με την IUNC είναι σχεδόν απειλούμενο. Απαντά στην Νότια Αμερική, από το Εκουαδόρ και το Περού, ως τη Χιλή και την Αργεντινή  και ανατολικά στην Βραζιλία. Όπως όλα τα φοινικόπτερα, έτσι κι αυτό γεννάει ένα αβγό πάνω σε λάσπη. Τα φλαμίνγκο συνήθως κατοικούν σε αλμυρές λίμνες αλλά αυτές μολύνονται κι έτσι χάνεται ο βιότοπός τους.

Το φτέρωμα του χιλιανού φλαμίνγκο είναι πιο ροζ από το ελαφρώς μεγαλύτερο φλαμίνγκο, αλλά λιγότερο από το φλαμίνγκο της Καραϊβικής. Μπορεί να διαφοροποιηθεί από αυτά τα είδη με γκρίζα πόδια με ροζ αρθρώσεις (κνημιαία άρθρωση), αλλά και με το μεγαλύτερο ποσό μαύρου στον λογαριασμό (πάνω από το μισό). Οι νεαροί νεοσσοί δεν έχουν κανένα σημάδι ροζ χρώματος, αλλά αντιθετως παραμένουν γκρίζοι. 

Φοινικοπτερίδες
Πάντα του όρους Τσινλιγκ

Το πάντα του όρους Τσιλίνγκ (Ailuropoda melanoleuca qinlingensis) είναι υποείδος του γιγαντιαίου πάντα, το οποίο ανακαλύφθηκε την δεκαετία του 1960, αλλά αναγνωρίστηκε ως υποείδος το 2005. Είναι εύκολα αναγνωρίσιμο από το μικρότερο  κρανίο που έχει, την καστανή, πιο σκούρα γούνα του και το μικρότερο μέγεθος του.

Αυτό το υποείδος απαντά -όπως υποδηλώνει η ονομασία του- στο όρος Τσινλιγκ, σε ύψος 1.300-3.000 μέτρα. Κατά παση πιθανότητα επρόκειτο για υβρίδιο, καθώς ετσι λέγεται πως οφείλεται η καστανή γούνα του:καθώς ο πληθυσμός απέχει κατά πολύ  από τη γενετική ποικιλία και αυτό θα μπορούσε να έχει οδηγήσει στη διατήρηση μέσω  υπεύθυνης μετάλλαξης.

Διατήρηση
Υπολογίζεται ότι στην φυση υπάρχουν 200-300 πάντα του όρους Τσινλιγκ.

Στις 30 Αυγούστου 1989, ένα θηλυκό αιχμαλωτίστηκε και μεταφέρθηκε σε ζωολογικό κήπο όπου και ζευγάρωσε με κοινό πάντα.

Το μικρό πάντα γεννήθηκε ασπρόμαυρο αλλά μεγαλώνοντας η γούνα του γινόταν καφετιά. Άλλες καταγραφές λένε ότι υπήρχαν 3 μικρά πάντα αλλά όλα απεβίωσαν μετά τη γεννά. Η μητέρα, με το όνομα Νταν-νταν, πέθανε το 2000.

 

Αρκτίδες
Πανσόλειο Πρωτάθλημα

Το Πανσόλειο Πρωτάθλημα είναι ένα τοπικό, ποδοσφαιρικό πρωτάθλημα το οποίο διοργανώνεται από την Πανσόλειο Αθλητική Ομοσπονδία (ΠΑΟ) από το 1969. Στο πρωτάθλημα αυτό συμμετέχουν ομάδες μέλη της ΠΑΟ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Πολυνίκης ομάδα του θεσμού είναι η ΑΕΚ Κοράκου με 13 κατακτήσεις.

Από το πρωτάθλημα αυτό καθορίζεται η ομάδα που θα εκπροσωπήσει την ΠΑΟ στο Πρωτάθλημα Πρωταθλητριών ΣΤΟΚ και οι ομάδες της ΠΑΟ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το Πρωτάθλημα ΠΑΟ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

Δομή 
Στο πρωτάθλημα συμμετέχουν 9 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα συμμετέχει στο Πρωτάθλημα πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

Ομάδες 
Οι ομάδες που συμμετέχουν στο Πανσόλειο Πρωτάθλημα 2022-23 είναι:

Τριπτόλεμος Ευρύχου

Οι πρωταθλήτριες ομάδες 
Ο πίνακας που ακολουθεί παρουσιάζονται οι πρωταθλήτριες ομάδες κάθε περιόδου.

α Δεν έχουν εντοπιστεί πληροφορίες.
β Δεν διεξήχθη λόγω της τουρκικής εισβολής.
γ Διεκόπη λόγω της Πανδημίας COVID-19.

Κατακτήσεις ανά ομάδα 
Ο πίνακας που ακολουθεί παρουσιάζει τις συνολικές κατακτήσεις πρωταθλήματος ανά ομάδα.

Παραπομπές

Δείτε επίσης 

 Ποδόσφαιρο στην Κύπρο
 Σύστημα ποδοσφαιρικών πρωταθλημάτων Κύπρου
 Πανσόλειο Κύπελλο
 Ποδοσφαιρικές διοργανώσεις Κύπρου
Καμηλοπάρδαλη μασάι

Η καμηλοπάρδαλη Μασάι (Giraffa camelopardalis tippelskirchii), ή καμηλοπάρδαλη του Κιλιμάντζαρο,είναι το μεγαλύτερο υποείδος καμηλοπάρδαλης. Είναι ιθαγενές στην Ανατολική Αφρική, ενώ μπορεί να βρεθεί και στην κεντρική Αφρική. Ένα κοινό χαρακτηριστικό αυτού του ζώου είναι οι αλλόκοτες, σαν αστέρια κηλίδες της.

Ταξινόμηση 
Η IUCN αναγνωρίζει μόνον ένα είδος καμηλοπάρδαλης με εννέα υποείδη. Η καμηλοπάρδαλη Μασάι περιγράφηκε από τον P.Matschie το 1898, και της δόθηκε το όνομα Giraffa tippelskirchi. H καμηλοπάρδαλη Μασάι ονομάστηκε προς τιμήν του Herr von Tippelskirch ο οποίος ήταν μέλος της γερμανικής επιστημονικής αποστολής στην Γερμανική Ανατολική Αφρική (σημερινή βόρεια Τανζανία) το 1896. Ο επιστήμονας έφερε στην πατρίδα του το δέρμα μιας θηλυκής καμηλοπάρδαλης Μασάι. Αργότερα, το είδος πήρε το όνομά του.

Καμηλοπαρδαλίδες
Πανίδα της Αφρικής
Ζακ Νεκέρ

Ο Ζακ Νεκέρ (, 30 Σεπτεμβρίου 1732, Γενεύη - 9 Απριλίου 1804 στο Κοππέ) ήταν Γάλλος πολιτικός με καταγωγή από τη Γενεύη. Ήταν προτεστάντης και υπουργός Οικονομικών, ανώτατος υπουργός από τις 25 Αυγούστου 1788 έως τις 11 Ιουλίου 1789 (τα επακόλουθα της παραίτησης του οδήγησαν στην άλωση της Βαστίλλης) και από τις 29 Ιουλίου 1789 έως τις 3 Σεπτεμβρίου 1790. Ήταν ο πατέρας της συγγραφέως Ζερμαίν ντε Σταλ.

Βιογραφία 
Γεννήθηκε στη Γενεύη. Ο πατέρας του καταγόταν από το Βρανδεμβούργο και ήταν καθηγητής. 

Το 1750 μετακόμισε στο Παρίσι, όπου κατά τη διάρκεια της πρωθυπουργίας του Ετιάν Φρανσουά δούκα του Σουαζέλ απέκτησε τεράστια περιουσία από την ενασχόληση του με τις τράπεζες. Το σπίτι του ήταν τόπος συνάντησης για μορφωμένους και ευγενείς. Το 1764 παντρεύτηκε τη Σουζάν Κυρσό με την οποία απέκτησαν μια κόρη, τη μελλοντική συγγραφέα, γνωστή με το όνομα του συζύγου της, Ζερμαίν ντε Σταλ.

Στο δοκίμιό του "Έκθεση περί της νομοθεσίας και του εμπορίου των σιτηρών" (Παρίσι, 1775), το οποίο έκανε πολύ θόρυβο, ο Νεκέρ έγραψε θέσεις που ήταν υπέρ της εμποροκρατίας. Ο Νεκέρ υποστηρίχθηκε από τον κόμη Μορέπ, Υπουργό Επικρατείας και Επικεφαλής Σύμβουλο του Βασιλιά Λουδοβίκου ΙΣΤ΄.

Ο Νεκέρ έπαιξε σημαντικό ρόλο στο ξεκίνημα της Γαλλικής Επανάστασης.

Ο Νεκέρ έγινε σύμβουλος στο τμήμα οικονομικών και το 1777 έγινε επικεφαλής του οικονομικού τμήματος. Το 1781 έκανε μια κίνηση για την οποία είναι γνωστός μέχρι σήμερα: δημοσίευσε τον προϋπολογισμό της χώρας, κάτι παράξενο για μια απόλυτη μοναρχία όπου η κατάσταση των οικονομικών ήταν πάντα μυστική. Ο Νεκέρ απολύθηκε σε λίγους μήνες. Μέχρι το 1788 η Γαλλία είχε περιέλθει σε οικονομική κρίση. Ο Νεκέρ επανήλθε στη βασιλική υπηρεσία. Όταν απολύθηκε στις 11 Ιουλίου 1789, η απόλυση του ήταν ένας από τους λόγους για τους οποίους έλαβε χώρα η κατάληψη της Βαστίλλης τρεις μέρες αργότερα. Μέσα σε δύο μέρες η συνέλευση και ο βασιλιάς των ανακάλεσαν. Ο Νεκέρ μπήκε θριαμβευτικά στη Γαλλία και προσπάθησε να επιταχύνει τις φορολογικές μεταρρυθμίσεις, ωστόσο λόγω της αντίθεσης της Συνταγματικής Συνέλευσης παραιτήθηκε τον Σεπτέμβριο του 1790 σε κλίμα γενικής αδιαφορίας.

Παραπομπές 

Πρωθυπουργοί της Γαλλίας
Γάλλοι οικονομολόγοι
Δυτικός Χιμπαντζής

Ο δυτικός χιμπατζής ή δυτικός αφρικανικός χιμπατζής (Pan troglodytes verus) είναι υποείδος του κοινού χιμπατζή. Κατοικεί στην δυτική Αφρική. Οι χιμπατζήδες είναι παμφαγα, πολύ ευφυή ζώα που ζουν σε ομάδες.

Ταξινόμηση 
Ο δυτικός χιμπατζης είναι υποείδος το κοινού χιμπατζή (Pan troglodytes), μαζί με τον κεντρικό χιμπατζή (P. t. troglodytes), τον χιμπατζή του Καμερούν και της Νιγηρίας (P. t. ellioti) και τον ανατολικό χιμπατζή (P. t. schweinfurthii). Διαφοροποιήθηκαν γενετικά από τα λοιπά υποείδη χιμπατζή πριν από 500.000 έτη περίπου.

Ετυμολογία 
Το γένος Παν πήρε το όνομά του από τον αρχαίο έλληνα θεό της φύσης Πάνα. Το όνομα «τρωγλοδύτης» δόθηκε από τον Γιόχαν Φρίντριχ. Το “Blumenbach” στο βιβλίο φυσικής ιστορίας που έγραψε δημοσιεύτηκε το 1779. “Verus” στα Λατινικά σημαίνει «αλήθεια» και δόθηκε σ’αυτο το υποείδος το 1934 από τον Ε.Schwarz. Ο τελευταίος παλι ταξινόμηση το υποείδος σαν Pan satyrus verus.

Ανθρωπίδες
Μαρία της Βρετάνης, υποκόμισσα του Ροάν

Η Μαρία, γαλλ. Marie (1444 - 1506) από τον Οίκο του Ντρε-Μονφόρ ήταν κόρη του δούκα της Βρετάνης και με τον γάμο της έγινε υποκόμισσα του Ροάν.

Βιογραφία
Ήταν η δεύτερη κόρη του Φραγκίσκου Α΄ δούκα της Βρετάνης και της Ισαβέλλας των Στιούαρτ, κόρης του Ιακώβου Α΄ της Σκωτίας.

Παντρεύτηκε τον Ιωάννη Β΄ υποκόμη του Ροάν, γιο του Αλαίν Θ΄ του Ροάν (απεβ. 1462) και της Μαρίας της Λωρραίνης-Βωντεμόν (απεβ. 1455).

Οικογένεια
Παντρεύτηκε το 1462 τον Ιωάννη Β΄ υποκόμη του Ροάν και κόμη του Λεόν & Πορουέτ και είχε τέκνα:
 Φραγκίσκος 1469-1488, απεβ. 19 ετών στη μάχη.
 Ιωάννης 1476-1505.
 Ιάκωβος 1478-1527, υποκόμης του Ροάν και κόμης του Πορουέτ.
 Γεώργιος 1479-1502.
 Κλωντ/Κλαύδιος 1480-1540, επίσκοπος του Λεόν. Διαδέχθηκε τον Ιάκωβο ως υποκόμης του Ροάν.
 Άννα 1485-1529, παντρεύτηκε τον Πέτρο των Ροάν κύριο του Φροντεναί.
 Ρενέ Α΄ 1516-1552, 18ος υποκόμης του Ροάν, πρίγκιπας του Λεόν και μαρκήσιος του Μπλαιν. Νυμφεύτηκε την Ισαβέλλα των Αλμπρέ, κόρη του Ιωάννη Γ΄ της Ναβάρρας.
 Μαρία απεβ. 1542, παντρεύτηκε τον Λουδοβίκο Δ΄ των Ροάν, κύριο του Γκυεμενέ.

Πηγές
 Walsby, Malcolm (2007). The Counts of Laval. Aldershot: Ashgate Publishing Company. pp. 180–190. ISBN 9780754658115

Οίκος του Ντρε
Οίκος του Ροάν
Καμηλοπάρδαλη της Ροδεσίας

Η καμηλοπάρδαλη της Ροδεσίας (Giraffa camelopardalis thornicrofti), είναι υποείδος καμηλοπάρδαλης. Απαντάται αποκλειστικά στην Ζάμπια, ενώ υπάρχουν μόνο 550 άτομα στην φύση, χωρίς να υπάρχουν πληθυσμοί σε αιχμαλωσία. Τα αρσενικά ζουν 22 έτη και τα θηλυκά 28. O οικότοπος δόθηκε στην πραγματικότητα από τον Χ.Σκοτ Θόρνικροφτ, έναν επίτροπο της βορειοδυτικής Ροδεσίας.

Περιγραφή
Οι καμηλοπαρδάλεις της Ροδεσίας είναι ψηλές με μακριούς λαιμούς. Φέρουν επίσης μεγάλες, σκούρες γλώσσες και δυο μικρά κερατά. Ανάλογα με το είδος, οι καμηλοπαρδάλεις έχουν διαφορετικό χρωμα δέρματος και διαφορετικές κηλίδες. Στις καμηλοπαρδάλεις της Ροδεσίας, το δέρμα τους είναι ασπροκίτρινο με μαύρες ή καστανές κηλίδες. Μαλιστα, στα αρσενικά, μπορεί να εκτιμηθεί η ηλικία τους στο περίπου από το δέρμα τους.

Πανίδα της Αφρικής
Καμηλοπαρδαλίδες